Diari Oficial de la Generalitat Valenciana


Sumari del DOGV 10246, del 17-12-2024 (2024/12703)

RESOLUCIÓ de 21 de novembre de 2024, de la Direcció General de Treball, Cooperativisme i Seguretat Laboral, per la qual es disposen el registre i la publicació del text de l’acta de la Comissió Negociadora del VIII Conveni col·lectiu laboral autonòmic de centres, entitats i servicis d’atenció a persones amb discapacitat de la Comunitat Valenciana, a fi de procedir a l’actualització de les taules salarials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10232

Data del DOGV
:   17-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12874

CVE
:   MFML-B-9495-93188

Data del document
:   21-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * conveni col·lectiu
    * equipament social
    * discapacitat

Vista l’acta de la Comissió Negociadora del VIII Conveni col·lectiu laboral autonòmic de centres, entitats i servicis d’atenció a persones amb discapacitat de la Comunitat Valenciana (codi de Conveni 56855827412588), subscrit per la comissió negociadora integrada, d’una part, com a representació empresarial, per la Federació Empresarial d’Entitats Titulars de Centres i Servicis d’Atenció a Persones Discapacitades (FEAD), per l’Agrupació Empresarial Valenciana de Centres Especials d’Ocupació (AGEVALCEE) i per l’Associació Empresarial d’Entitats no Lucratives del Sector de la Discapacitat de la Comunitat Valenciana (ASELDICOVA), i, d’una altra, per la part social, composta per la Confederació Sindical de Comissions Obreres del País Valencià (CCOO PV) i per la Unió General de Treballadors del País Valencià (UGT-PV), i de conformitat amb el que disposa l’article 90, apartats 2 i 3, de l’Estatut dels Treballadors (aprovat pel Reial decret legislatiu 2/2015, de 23 d’octubre, pel qual s’aprova el text refós de la Llei de l’Estatut dels Treballadors); l’article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i els articles 3 i 4 de l’Orde 37/2010, de 24 de setembre, de la Conselleria d’Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servici de Relacions Laborals i Gestió de Programes, d’acord amb l’article 51.1 de l’Estatut d’Autonomia de la Comunitat Valenciana; amb l’article 17.o del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, i amb l’article 28.3.j de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOL

*Primer*

Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text de l’acord.

*Segon*

Disposar la seua publicació en el *Diari Oficial de la Generalitat Valenciana*.

  

València, 21 de novembre de 2024

Andrés Lluch Figueres

Director general de Treball, Cooperativisme i Seguretat Laboral

Esta disposició conté annexos. Consulteu-ne la versió en PDF.